**PRIJEDLOG**

Na temelju članka 13. Zakona o grobljima (Narodne novine broj 19/98, 50/12 i 89/17) i članka 3. stavka 5. Odluke o upravljanju grobljima na području Općine Martijanec **Općinsko vijeće Općine Martijanec na 20. sjednici održanoj dana 20. prosinca 2023. godine donosi**

**PRIJEDLOG ODLUKE**

**o visini grobnih naknada**

**Članak 1.**

Ovim se Prijedlogom Odluke o visini grobnih naknada (dalje u tekstu: Odluka) utvrđuje:

* visina naknade za dodjelu grobnog mjesta na korištenje na neodređeno vrijeme
* visina godišnje naknade za korištenje grobnog mjesta
* visina naknade za izvođenje radova na groblju
* ostale naknade.

**Članak 2.**

Naknada za dodjelu na korištenje grobnog mjesta na neodređeno vrijeme plaća se prilikom dodjele grobnog mjesta korisniku temeljem Rješenja.

Kod dodjele grobnog mjesta na korištenje, na neodređeno vrijeme, plaćaju se slijedeći iznosi naknade s obzirom na vrstu grobnog mjesta, kriterij korištenosti te pristupačnost lokacije:

|  |  |  |
| --- | --- | --- |
| **Vrsta grobnog mjesta** | **Novo grobno mjesto** | **Korišteno grobno mjesto** |
| Jednostruko grobno mjesto na novom dijelu groblja u Martijancu | 250,00 EUR | - |
| Jednostruko grobno mjesto na novom dijelu groblja u Martijancu s okvirom | 850,00 EUR | - |
| Jednostruko grobno mjesto smješteno neposredno uz popločene ili asfaltirane grobne staze – sva groblja | 185,00 EUR | 100,00 EUR |
| Jednostruko grobno mjesto smješteno uz travnate ili šljunčane grobne staze – sva groblja | 170,00 EUR | 90,00 EUR |
| Jednostruko grobno mjesto koje nije smješteno uz staze – sva groblja | 150,00 EUR | 80,00 EUR |
| Dvostruko grobno mjesto na novom dijelu groblja u Martijancu | 370,00 EUR | - |
| Dvostruko grobno mjesto na novom dijelu groblja u Martijancu s okvirom | 1.170,00 EUR | - |
| Dvostruko grobno mjesto smješteno neposredno uz popločene ili asfaltirane grobne staze – sva groblja | 270,00 EUR | 165,00 EUR |
| Dvostruko grobno mjesto smješteno uz travnate ili šljunčane grobne staze – sva groblja | 250,00 EUR | 155,00 EUR |
| Dvostruko grobno mjesto koje nije smješteno uz staze – sva groblja | 220,00 EUR | 135,00 EUR |

**Napomena:**

*Ukoliko podnositelj zahtjeva nema prebivalište na području Općine Martijanec osnovna naknada se množi sa koeficijentom 2*

*Za grobna mjesta koja se dodjeljuju prije nastale potrebe za ukopom, osnovna naknada množi se s faktorom 2*

**Članak 3.**

Svi korisnici grobnih mjesta dužni su plaćati godišnju naknadu za korištenje grobnog mjesta:

* za jednostruko grobno mjesto 10,00 EUR
* za dvostruko grobno mjesto grobnicu,

grobno mjesto dimenzija većih od dvostrukog 20,00 EUR

Godišnja naknada za korištenje grobnog mjesta plaća se jednom godišnje i to do 30. lipnja tekuće godine ili za nove korisnike odmah pri dodjeljivanju grobnog mjesta.

**Članak 4.**

Prilikom izvođenja radova na grobnim mjestima plaća se jednokratna naknada za izvođenje radova na groblju:

|  |  |  |
| --- | --- | --- |
| **Vrsta radova** | **Jednostruko grobno mjesto** | **Dvostruko grobno mjesto** |
| Izrada kompletnog spomenika | 65,00 EUR | 75,00 EUR |
| Postava okvira | 55,00 EUR | 60,00 EUR |
| Opločenje postojećeg okvira | 55,00 EUR | 60,00 EUR |
| Postava nadgrobnog spomenika ili demontaža (adaptacija) | 30,00 EUR | 35,00 EUR |
| Manji popravci (natpisi, graviranje slova, postava vaza, kipova) | 15,00 EUR | 15,00 EUR |
| Izvođenje radova na izradi grobnice | 150,00 EUR | |

Naknadu za izvođenje radova na grobnim mjestima plaća izvođač radova prije izvođenja radova.

**Članak 5.**

Za korištenje grobnih usluga te za vođenje grobnih evidencija plaćaju se slijedeće grobne naknade i pristojbe:

|  |  |
| --- | --- |
| **Vrsta naknade** | **Iznos naknade** |
| Naknada za korištenje grobne kuće | 15,00 EUR |
| Naknada za korištenje grobne kuće za pokojnike sa prebivalištem ili stvarnim boravištem izvan Općine Martijanec | 40,00 EUR |
| Naknada za upis podataka i promjenu podataka u grobnim očevidnicima | 10,00 EUR |
| Naknada za izdavanje potvrda iz grobnih evidencija | 10,00 EUR |

**Članak 6.**

Naknade iz članka 2., 3., 4., 5. ove Odluke prihod su Općine Martijanec i koriste se za održavanje i uređenje groblja te za plaćanje usluga i troškova koji se odnose na realizaciju grobnih naknada i pristojba.

Uplata svih grobnih naknada i pristojbi vrši se na temelju uplatnica koje izdaje Uprava groblja i to u pravilu prije korištenja bilo koje grobne usluge.

**Članak 7.**

Stupanjem na snagu ove Odluke, stavlja se izvan snage Odluka o vrstama i visini grobnih naknada i pristojbi za korištenje grobnih usluga na području Općine Martijanec, KLASA: 363-02/14-01/3, URBROJ: 2186/19-02-14-1 od 06.02.2014. godine.

Ova Odluka dostavlja se Upravi groblja na donošenje.

Ova Odluka stupa na snagu osmog dana od dana objave u Službenom vjesniku Općine Martijanec**.**

KLASA: 021-05/23-01/4

URBROJ: 2186-19-23-03-1

U Martijancu, 20. prosinca 2023. godine

**PREDSJEDNIK**

**OPĆINSKOG VIJEĆA**

Stjepan Golubić, ing.

**Obrazloženje**

**uz Prijedlog Odluku o visini grobnih naknada**

**I PRAVNA OSNOVA**

Pravna osnova za donošenje ove Odluke jest Zakon o grobljima (Narodne novine broj 19/98, 50/12 i 89/17) te članak 3. stavak 5. Odluke o upravljanju grobljima na području Općine Martijanec.

**II OCJENA STANJA, OSNOVNA PITANJA KOJA SE UREĐUJU ODLUKOM**

Ova odluka se donosi zbog prelaska iz kuna u euro te zbog proširenja groblja u Martijancu kojom ćemo dobiti nova grobna mjesta za prodaju pa ih je valjalo uključiti u Odluku o visini grobnih naknada.

**III. OBRAZLOŽENJE POTREBE OSIGURANJA FINANCIJSKIH SREDSTAVA**

Za provođenje ove Odluke nije potrebno osigurati financijska sredstva u Proračunu.